Sabata, Okutobala 24
Vikuthemba pa uyo wakukhumba chara panji pa uyo wakulimbikira, kweni pa Chiuta.—Rom. 9:16.
Yehova ndiyo wakumanya nyengo yakusolera ŵakuphakazgika. (Rom. 8:28-30) Yehova wakamba kusora ŵakuphakazgika pamanyuma pakuti Yesu wawuskika. Vikuwoneka kuti mu nyengo ya Ŵakhristu ŵakwambilira, Ŵakhristu wose ŵaunenesko ŵakaŵa ŵakuphakazgika. Kweni pamanyuma, ŵanandi awo ŵakatenge Mbakhristu, ŵakaŵa ŵatesi. Nangauli ndimo vikaŵira, kweni Yehova wakalutilira kuphakazga Ŵakhristu ŵaunenesko. Ŵakhristu aŵa ŵakaŵa nga ni tirigu uyo Yesu wakati wazamukura pakati pa duru. (Mat. 13:24-30) Mu mazuŵa ghaumaliro agha, Yehova wakulutilira kusora awo ŵamuŵa mu gulu la 144,000. Ntheura para Chiuta wasankha kuti wasore ŵanyake apo umaliro waneng’enera, tikwenera yayi kukayikira vinjeru vyake. (Rom. 9:11) Tikwenera kuŵa maso kuti tileke kudandawura nga mba ntchito awo Yesu wakaŵayowoya mu ntharika yake. Ŵakadinginyikira bwana wawo chifukwa cha umo wakachitira na ŵantchito awo ŵakiza paumaliro.—Mat. 20:8-15. w20.01 30 ¶14
Mande, Okutobala 25
Ŵateŵeti ŵane ŵachemerezgenge mwachimwemwe.—Yes. 65:14.
Yehova wakukhumba kuti mbumba yake yikondwenge. (Yes. 65:14) Pali vifukwa vinandi ivyo tingaŵira ŵakukondwa sono nangauli tikusangana na masuzgo ghanandi. Mwachiyelezgero, tikugomezga kuti Adada ŵithu ŵakuchanya ŵakutitemwa chomene. Tikulimanya makora Baibolo. (Yer. 15:16) Ndipo tili mu mbumba yapadera iyo muli ŵanthu awo ŵakutemwa Yehova, malango ghake, kweniso ŵakutemwana. (Sal. 106:4, 5) Tingaŵa ŵakukondwa nyengo zose para tikugomezga kuti umoyo uzamuŵa uwemi chomene munthazi. Tikumanya kuti sonosono apa Yehova wawuskengepo viheni vyose ndipo kwizira mu Ufumu wake, wazgorenge charu chose chapasi kuŵa Paradiso. Kweniso tili na chigomezgo chakupembuzga chomene chakuti wose awo ŵali kufwa ŵazamuwuka ndipo ŵazamuwonanaso na ŵakutemweka ŵawo. (Yoh. 5:28, 29) Iyi yizamuŵa nyengo yakukondweska chomene. Ndipo chakuzirwa chomene ntchakuti tikugomezga kuti sonosono apa waliyose kuchanya na pa charu chapasi wazamupeleka ntchindi, malumbo, kweniso wazamusopa Yehova pera. w20.02 13 ¶15-16
Chiŵiri, Okutobala 26
Imwe, imwe pera, ndimwe namunangirani.—Sal. 51:4.
Para mwachita kwananga kukuru, kubisa yayi. M’malo mwake, muphalirani Yehova mu lurombo ivyo mwabuda. Para mwachita nthena mwambenge kujipulika makora ndipo njuŵi yimusuzganingiso yayi. Kweni para mukukhumba kuwezgerapo ubwezi winu na Yehova, mukwenera kuchita vinandi padera pa kulomba waka. Mukwenera kuzomera chilango. Yehova wakati watuma ntchimi Natani kuti yikavumbure kwananga uko Themba Davide likachita na Batisheba. Davide wakajikhungulufya yayi panji kughanaghana kuti ivyo wabuda ni vikuru yayi. Kweni nyengo yeneyiyo wakazomera kuti wanangira mfumu wa Batisheba kweniso chomene wanangira Yehova. Davide wakazomera chilango chakufuma kwa Yehova, ndipo Yehova wakamugowokera. (2 Sam. 12:10-14) Para tachita kwananga kukuru tikwenera kuphalira ŵalara. (Yak. 5:14, 15) Ndipo tikwenera yayi kujigowokera. Para tazomera luŵiro chilango na kuchita ivyo taphalirika, tiŵengeso na mtende ndipo tiŵenge ŵakukondwa. w20.02 24-25 ¶17-18
tum_Latn tum_Latn tum_Latn hat_Latn tum_Latn tum_Latn tum_Latn tum_Latn tum_Latn